Siden lørdag morgen udviklede situationen i Tversted sig mere og mere dramatisk. Manden havde forskanset sig i sit sommerhus og truede med at skyde sig selv og alle, der nærmede sig. I formiddag skød manden fem gange mod rullemarie, som blev ødelagt. Hvordan det lykkedes de to betjente at overmande manden, vil chefpolitiinspektør Jørn Aaby ikke nærmere ind på. - Men det er meget dygtigt politiarbejde og det er en meget lykkelig udgang på sagen, siger Jørn Aaby til TV2/NORD. Nu venter der manden et strafferetsligt efterspil.
Den 58-årige psykisk syge mand, der havde forskanset sig i sit sommerhus i Tversted, er nu i politiets varetægt. To betjente overmandede ham, mens han gik uden for med sit gevær.